Diari Oficial de la Generalitat Valenciana


Sumari del DOGV 3228, del 23-04-1998 (1998/2444)

Resolució de 24 de març de 1998, de Ferrocarrils de la Generalitat Valenciana (FGV), per la qual es declara la innecessarietat d'un immoble.
--------------------------------------------------------------------------------------------------------------------------------------------

### Dades del document

Número de DOGV
:   3228

Data del DOGV
:   23-04-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/2444


Organisme emissor
:   Ferrocarrils de la Generalitat Valenciana

Tipus de document
:   Resolució

Resolució de 24 de març de 1998, de Ferrocarrils de la Generalitat Valenciana (FGV), per la qual es declara la innecessarietat d'un immoble. [1998/Q2444]
  
El Consell d'Administració de FGV, fent ús de les facultats que li confereix el vigent estatut, aprovat per Decret 144/1986, de 24 de novembre, del Consell de la Generalitat Valenciana, ha declarat la innecessarietat per a la prestació del servei ferroviari de l'immoble que a continuació es descriu:
  
Sòl i edifici de l'estació Pont de Fusta, ubicats al carrer del Cronista Rivelles, 1, de València.
  
Immoble de forma rectangular, amb una superfície de 812 metres quadrats, en edifici de tres plantes (baixa, primera i sotabanc amb terrasses). Limita al nord, en façana de 53 metres, davant de la plataforma del tramvia línia 4 de FGV, Ademús-Doctor Lluch i parada de Pont de Fusta al carrer d'Almassora; al sud, en façana de 53 metres, davant del llit del riu Túria al carrer del Cronista Rivelles, 1; a l'est, en façana de 14 metres, amb el carrer de Santa Amàlia; i a l'oest, en façana de 14 metres, amb el carrer de Santa Rita. La Companyia de Tramvies i Ferrocarrils de València els va adquirir en el seu dia per mitjà d'expropiació forçosa.
  
El temps transcorregut des de l'adquisició d'aquest immoble, així com els avatars de tot tipus esdevinguts des d'aquell moment, impossibiliten materialment la notificació individualitzada als titulars de possibles drets, per la qual cosa procedeix fer aquesta notificació de forma pública i d'acord amb l'article 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Cosa que es fa pública en compliment dels articles 54 i 55 de la Llei d'Expropiació Forçosa, de 16 de desembre de 1954, i 65 del seu reglament, de 26 d'abril de 1957, en el sentit que els anteriors propietaris dels terrenys o els seus drethavents puguen exercitar el dret de reversió que els poguera correspondre, mitjançant instància adreçada a aquesta entitat al domicili de les oficines centrals, partida de Xirivelleta, s/n, de València (CP 46131), acompanyada de la documentació que acredite fefaentment l'expropiació origen del dret reversional, la condició de ser propietari expropiat o drethavent d'aquest i la superfície i la identificació física de l'immoble objecte de reversió, tot això dins del termini de un mes, comptador des del dia de la publicació.
  
El mencionat immoble continuarà afecte a un servei públic, concretament destinat a la Unitat del Cos Nacional de Policia adscrit a la Comunitat Valenciana.
  
València, 24 de març de 1998.- El director gerent: Jorge García Bernia.